CELEX: 62021CN0725
Language: sk
Date: 2021-11-30 00:00:00
Title: Vec C-725/21: Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 30. novembra 2021 – SOMEO S.A., predtým PEARL STREAM S.A./Slovinská republika

7.3.2022   
            
            
               SK
            
            
               Úradný vestník Európskej únie
            
            
               C 109/14
            
         
      Návrh na začatie prejudiciálneho konania, ktorý podal Vrhovno sodišče Republike Slovenije (Slovinsko) 30. novembra 2021 – SOMEO S.A., predtým PEARL STREAM S.A./Slovinská republika
      (Vec C-725/21)
      (2022/C 109/21)
      Jazyk konania: slovinčina
      
         Vnútroštátny súd, ktorý podal návrh na začatie prejudiciálneho konania
      
      Vrhovno sodišče Republike Slovenije
      
         Účastníci konania pred vnútroštátnym súdom
      
      
         Žalobkyňa: SOMEO S.A., prej PEARL STREAM S.A.
      
         Žalovaná: Slovinská republika
      
         Prejudiciálne otázky
      
      
                  1.
               
               
                  Je na účely kvalifikácie jedného výrobku ako „časť a súčasť“ sedadla motorového vozidla v zmysle 94. kapitoly kombinovanej nomenklatúry uvedenej v prílohe I nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1) v znení uplatniteľnom na spor vo veci samej potrebné, aby sedadlo bez tohto výrobku nemohlo plniť svoju základnú a hlavnú funkciu (v zmysle jeho funkčnej jednotky) alebo stačí, že samostatnú časť a súčasť určenú výlučne na inštaláciu na sedadlách motorových vozidiel, možno uznať za časť a súčasť sedadla?
               
            
                  2.
               
               
                  Má možnosť (ne)samostatného všeobecného použitia týchto dvoch výrobkov vplyv na ich zatriedenie (alebo nezatriedenie) do podpoložky 9401 90 80?
               
            
         (1)  Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 1987, s. 1; Mim. vyd. 02/02, s. 382).